ಆರ್ವೆಲ್, ಬೇಸಿಗೆಯಲ್ಲಿ ಸೋನಿಯಾ ಬ್ರೌನ್ವೆಲ್ ರ ಮುಂದೆ ಎರಡನೇ ಬಾರಿಗೆ ಮದುವೆಯ ಪ್ರಸ್ತಾಪ ಮುಂದಿಟ್ಟರು. ಅದಲ್ಲದೇ ಲಂಡನ್ ನಲ್ಲಿರುವ ಯೂನಿವರ್ಸಿಟಿ ಕಾಲೇಜ್ ಆಸ್ಪತ್ರೆಯಿಂದ ಬಿಡುಗಡೆಗೊಳ್ಳುವ ಸ್ವಲ್ಪ ದಿನಗಳ ಮುಂಚೆ ತಾವಿಬ್ಬರೂ ಸೆಪ್ಟೆಂಬರ್ ನಲ್ಲಿ ಮದುವೆಯಾಗುವುದಾಗಿ ಪ್ರಕಟಿಸಿದರು. ಸೋನಿಯಾ, ಆರ್ವೆಲ್ ರ ಆರೈಕೆಯ ಜವಾಬ್ದಾರಿಯನ್ನು ವಹಿಸಿಕೊಳ್ಳುತ್ತಾಳೆ; ಹಾಗು ಆಸ್ಪತ್ರೆಯಲ್ಲಿ ನಿಷ್ಠೆಯಿಂದ ಅವರ ಸೇವೆ ಮಾಡುತ್ತಾಳೆ. ಆದರೆ ಇದು ಮುಗ್ಗೆರಿಡ್ಜ್ ರನ್ನು ಒಳಗೊಂಡಂತೆ ಕೆಲ ಹಳೆ ಸ್ನೇಹಿತರಲ್ಲಿ ಕಳವಳವನ್ನುಂಟುಮಾಡಿತು. ಮದುವೆಯು ಆಸ್ಪತ್ರೆಯ ಕೊಠಡಿಯಲ್ಲಿ ೧೩ ಅಕ್ಟೋಬರ್ ೧೯೪೯ರಲ್ಲಿ ನಡೆಯುತ್ತದೆ; ಹಾಗು ಮದುವೆಯಲ್ಲಿ ಡೇವಿಡ್ ಆಸ್ಟರ್ ವರನ ಗೆಳೆಯರಾಗುತ್ತಾರೆ. ಆರ್ವೆಲ್ ಸಾವಿನಂಚನ್ನು ತಲುಪುತ್ತಾರೆ ಹಾಗು ಅವರನ್ನು ಭೇಟಿ ಮಾಡಲು ಒಂದು ತಂಡವೇ ಬರುತ್ತದೆ.ಇದರಲ್ಲಿ ಮುಗ್ಗೆರಿಡ್ಜ್, ಕಾನೆಲ್ಲಿ, ಲೂಸಿಯನ್ ಫ್ರಾಯ್ಡ್, ಸ್ಟೀಫನ್ ಸ್ಪೆಂಡರ್, ಎವೆಲಿನ್ ವಾಗ್ಹ್, ಪಾಲ್ ಪಾಟ್ಸ್, ಆಂತೋನಿ ಪಾವೆಲ್ ಹಾಗು ಅವರ ಎಟೋನ್ ಬೋಧಕ ಆಂತೋನಿ ಗೌ ಸೇರಿದ್ದರು. ಸ್ವಿಸ್ಸ್ ಆಲ್ಪ್ಸ್ ಗೆ ಹೋಗುವ ಯೋಜನೆಯ ಬಗ್ಗೆ ಚರ್ಚಿಸಲಾಯಿತು; ಆರ್ವೆಲ್ ರ ಆರೋಗ್ಯವು ಕ್ರಿಸ್ಮಸ್ ಹೊತ್ತಿಗೆ ಮತ್ತೊಮ್ಮೆ ಕ್ಷೀಣಿಸುತ್ತದೆ. ಅಂದು ೨೧ ಜನವರಿ ೧೯೫೦ರ ಬೆಳಗಿನ ಜಾವ, ಅವರ ಶ್ವಾಸಕೋಶದಲ್ಲಿನ ಅಪಧಮನಿಯು ಒಡೆದು, ತಮ್ಮ ೪೬ನೇ ವಯಸ್ಸಿನಲ್ಲಿ ಸಾವನ್ನಪ್ಪುತ್ತಾರೆ.

ಆರ್ವೆಲ್, ತಮ್ಮ ಸಾವಿನ ನಂತರ ಅಲ್ಲೇ ಹತ್ತಿರವಿರುವ ಚರ್ಚ್ ನ ಮಸಣದಲ್ಲಿ ಆಂಗ್ಲಿಕನ್ ವಿಧಿವಿಧಾನದ ಮೂಲಕ ಅಂತ್ಯಸಂಸ್ಕಾರ ನಡೆಸಬೇಕೆಂದು ಕೋರಿಕೊಂಡಿದ್ದರು. ಮಧ್ಯ ಲಂಡನ್ ನಲ್ಲಿರುವ ಮಸಣಗಳಲ್ಲಿ ಜಾಗವಿರದ ಕಾರಣ, ಹಾಗು ಅವರ ಕೋರಿಕೆಗೆ ವಿರುದ್ಧವಾಗಿ ಅವರ ಅಂತ್ಯಸಂಸ್ಕಾರ ನಡೆಸಬೇಕಾಗಬಹುದೆಂದು ಹೆದರಿ, ಅವರ ಪತ್ನಿ ಅಂತ್ಯಸಂಸ್ಕಾರಕ್ಕೆ ಸ್ಥಳವಕಾಶ ಹೊಂದಿರುವ ಯಾವುದೇ ಚರ್ಚ್ ತಿಳಿದಿದ್ದರೆ ಹೇಳಬೇಕೆಂದು ಅವರ ಸ್ನೇಹಿತರಲ್ಲಿ ಮನವಿ ಮಾಡಿಕೊಳ್ಳುತ್ತಾರೆ. 
ಡೇವಿಡ್ ಆಸ್ಟರ್, ಆಕ್ಸ್ಫರ್ಡ್ ಶೈರ್ ನ ಸುಟ್ಟೋನ್ ಕರ್ಟ್ನೇಯಲ್ಲಿ ವಾಸವಾಗಿದ್ದರು; ಹಾಗು ಅಲ್ಲಿನ ಆಲ್ ಸೈಂಟ್ಸ್ ಚರ್ಚಿನ ಹೊರಾಂಗಣದಲ್ಲಿ ಆರ್ವೆಲ್ ರ ಶವಸಂಸ್ಕಾರಕ್ಕೆ ಅನುವು ಮಾಡಿಕೊಡಬೇಕೆಂದು ಅಲ್ಲಿನ ಪಾದ್ರಿಯೊಂದಿಗೆ ಮಾತುಕತೆ ನಡೆಸುತ್ತಾರೆ.ಅವರು ಈ ಹಳ್ಳಿಗೆ ಯಾವುದೇ ಸಂಬಂಧವನ್ನು ಹೊಂದಿರದಿದ್ದರೂ ಸಂಧಾನಕ್ಕೆ ಮುಂದಾಗುತ್ತಾರೆ. ಅವರ ಸಮಾಧಿಶಿಲೆಯು ಸರಳವಾದ ಸ್ಮಾರಕಲೇಖವನ್ನು ಹೊಂದಿದೆ: "ಎರಿಕ್ ಆರ್ಥರ್ ಬ್ಲೇರ್ ಇಲ್ಲಿ ಚಿರನಿದ್ರೆಯಲ್ಲಿದ್ದಾರೆ. ಜನನ ೨೫ ಜೂನ್ ೧೯೦೩, ಮರಣ ೨೧ ಜನವರಿ ೧೯೫೦"; ಸಮಾಧಿಶಿಲೆಯ ಮೇಲೆ ಅವರ ಪ್ರಸಿದ್ಧ ಕಾವ್ಯನಾಮದ ಬಗ್ಗೆ ಯಾವುದೇ ಉಲ್ಲೇಖ ಮಾಡಲಾಗಿಲ್ಲ.

ಆರ್ವೆಲ್ ರ ನಿಧನದ ನಂತರ ಅವರ ಪುತ್ರ, ರಿಚರ್ಡ್ ಬ್ಲೈರ್ ನನ್ನು ಅವನ ಸೋದರತ್ತೆ ಬೆಳೆಸುತ್ತಾರೆ. ಅವರು ಸಾರ್ವಜನಿಕವಾಗಿ ಹೆಚ್ಚು ಕಾಣಿಸಿಕೊಳ್ಳದಿದ್ದರೂ, ಸಾಂದರ್ಭಿಕವಾಗಿ ತಮ್ಮ ತಂದೆಯ ಬಗ್ಗೆ ತನಗಿರುವ ಕೆಲ ಸ್ಮರಣೆಗಳ ಬಗ್ಗೆ ಸಂದರ್ಶನವನ್ನು ನೀಡಿದ್ದಾರೆ. ರಿಚರ್ಡ್ ಬ್ಲೇರ್ ಬ್ರಿಟಿಷ್ ಸರ್ಕಾರದಲ್ಲಿ ಕೃಷಿ ಏಜೆಂಟ್ ಆಗಿ ಹಲವು ವರ್ಷಗಳ ಕಾಲ ಸೇವೆ ಸಲ್ಲಿಸಿದ್ದರು.

ಅಂತಿಮ ತಿಂಗಳುಗಳು ಹಾಗು ನಿಧನ
ಸ್ಪ್ಯಾನಿಷ್‌ ಅಂತರ್ಯುದ್ಧ ಮತ್ತು ಕ್ಯಾಟಲೊನಿಯಾ
ಧಾರ್ಮಿಕ ದೃಷ್ಟಿಕೋನಗಳು
ಜೀವನ ವೃತ್ತಾಂತ